ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
20 พ.ย. 2558

สรุปภาวะตลาดภาคเช้า
SET ฟื้นตัวต่อ – SET ฟื้นตัวต่อ ด้วย Sentiment เชิงบวกของตลาดภูมิภาค และปัจจัยภายในเอง คาดได้ปัจจัยหนุนด้าน Fund flow ต่างชาติ จากเงินบาทที่กลับมาแข็งค่า ซึ่งล่าสุดอยู่ที่ระดับ 35.65 จาก 35.80 บาทในช่วงเช้า นอกนั้นยังไม่มีปัจจัยกำหนดทิศทางตลาดนัก ทั้งนี้ SET ปิดตลาดภาคเช้าที่ระดับ 1,392.51 จุด, +7.54 จุด หรือ +0.54% ด้วยมูลค่าซื้อขายที่ระดับ 1.5 หมื่นลบ. กลุ่มหลักหนุนตลาดกันอย่างละนิดอย่างละหน่อย โดยพลังงาน ICT และแบงก์ ปิดบวก +0.8%, +0.5 และ +0.4% ตามลำดับ ด้านตลาดภูมิภาคอยู่ในแดนบวก เกือบๆ ระดับ 1%
 
กลยุทธ์ที่แนะนำ
ช่วงบ่าย: คาดแกว่งบริเวณ 1,385-1,395 จุด ส่วนภาพสัปดาห์หน้า หากขึ้นยืนเหนือ 1,395 จุดได้ จะเป็นสัญญาณที่ดีขึ้น ส่วนกรณีหลุดต่ำกว่า 1,385 จุด จะลงมาหาบริเวณ 1,370-1,375 จุด ซึ่งเรายังใช้จุดนี้พิจารณา หากไม่ต่ำกว่า ยังมอง SET จะฟื้นตัวได้อยู่ ประเด็นสัปดาห์หน้า ติดตามตัวเลขเศรษฐกิจสหรัฐ (PMI และ GDP) ซึ่งหากดีกว่าคาด จะเพิ่มน้ำหนักที่ว่าเฟดจะเริ่มขึ้นดอกเบี้ยใน ธ.ค. ซึ่งมองปัจุบัน ตลาดตอบรับในทางบวกมากกว่าแล้ว (เชื่อมั่นเศรษฐกิจฟื้นตัว) กลยุทธ์ หากไม่ต่ำกว่า 1,370-1,375 จุด ยังเป็นจังหวะซื้อเก็งกำไรหรือซื้อดักการฟื้นตัวของตลาด
ทั้งนี้ หุ้นแนะนำตามสัญญาณเทคนิค ได้แก่ EA (รับ 24.50 ต้าน 27.00 cut 23.80)
 